Man glo van brug gegooiSkermskoot van Google Maps. Chitra Bodasing, woordvoerder van ER24, het gesê met paramedici se aankoms op die toneel het die man in die pad gelê met sy gesig na onder. Hy het erge kopbeserings opgedoen en was in ŉ ernstige toestand. Volgens Bodasing het polisie op die toneel die paramedici ingelig dat die man glo op pad was werk toe, toe hy na bewering aangerand en van die brug af gegooi is. Dit is nie duidelik of die man beroof is of wat tot die voorval gelei het nie. Die man is na ŉ hospitaal gehaas. Maroela Media het die polisie om kommentaar genader, maar wag steeds op terugvoer.